kardosdrur/scandi-wiki huggingface dataset:
Holmgrens Bil AB

Holmgrens Bil AB er et svensk bilfirma grundlagt af Sonny Holmgren i 1960. Ved årsskiftet 2006/2007 overdragede Sonny det operative ansvar for firmaet til sin søn Benny Holmgren, som i øjeblikket er direktør for firmaet.

Firmaet startede i Jönköping og findes nu i yderligere 8 byer i Småland: Gislaved, Ljungby, Nässjö, Vetlanda, Värnamo, Vimmerby, Växjo og Västervik.

I 2005 indvigedes Sveriges første og største bilvarehus i Jönköping.

Firmaet markedsfører 9 forskellige bilmærker: Chevrolet, Mini, BMW, Lexus, Hyundai, Opel, Peugeot, Saab og Toyota. Fra 2005 til 2008 markedsførtes også Cadillac og Corvette, men fjernede herefter disse fra sortimentet pga. et miljøtilfælde jf. en pressemeddelelse fra foråret 2008.

Sammen med Ikano Bank startede de i 2007 nybil.se, et internetsalg af nummerplader via internettet. Denne side blev dog nedlagt i vinteren 2008.

Firmaet har over 400 ansatte og omsætter ca. 1,4 milliader kroner om året. I 2007 stod de for 50% af bilsalget i Jönköping.

Eksterne henvisninger 
 Holmgrens Bil AB

Etableret i 1960
Bilforhandlere og autoværksteder i Sverige
Bilmetro

Bilmetro AB er et af Sveriges ældste bilfirmaer og har ca. 470 ansatte på 12 arbejdspladser i Gavleborgs og Dalarnas län og omsætter ca. 1,8 milliader svenske kroner om året.

Bilmetro startede i 1922 i Hudiksvall under navnet Bil Lönnberg, senere Bil & Buss og nu Bilmetro.

Bilmetro er autoriseret forhandler af Volkswagen person- og varebiler, Audi, SEAT, Škoda, Honda, Kia og Scania.

Eksterne henvisninger 
 Officielt websted

Bilforhandlere og autoværksteder i Sverige
Etableret i 1922
Technoboy

Cristiano Giusberti (født den 19. december 1970 i Bologna), bedre kendt under kunstnernavnet Technoboy, er en hardstyle-DJ. Han begyndte sin musikalske karriere i 1992, som DJ på forskellige techno klubber i Bologna.

Technoboy bruger mange alias, han er bedste kendt for alias som; Builder, Citizen, Hardstyle Guru, Hardstyle Masterz og The KGB's.

Han spiller ofte på store events, som; Defqon.1, Qlimax og andre events, som Q-dance arrangerer.

Diskografi

Album 
 2009 – Ten Years Of Technoboy

Singler 
 1999 – Amino-Acid (12")
 2000 – The Future (12")
 2001 – Ravers' Rules (12")
 2002 – Hardrive (12") 
 2003 – War Machine (12")
 2003 – Tales From A Vinyl (12")
 2005 – Atomic (12")
 2006 – Into Deep (12")
 2006 – Guns 'N' Noses (12")
 2007 – Vita (12")
 2008 – Oh My God (12")
 2008 – Next Dimensional World (12")
 2008 – Rage (12")
 2009 – Ti Sento (12")
 2009 – Put Some Grace (12")
 2009 – Psycho Ex (12")
 2010 – Bass, Beats & Melody (12")

Eksterne henvisninger 
 Technoboy på Myspace
 Technoboy diskografi på Discogs

Musikere fra Italien
Dj's fra Italien
Papuabugten

Papuabugten er en 400 kilometer bred bugt på sydkysten af Papua Ny Guinea. Den ligger nordvest for Koralhavet, som er et randhav til Stillehavet. Nogle af Ny Guineas største floder munder ud i bugten, såsom Fly, Turama, Kikori og Purari. Sammenhængende sumpområder, floddeltaer og mangroveskove udgør store dele af kystlinjen mod vest og nord, mens kysten længere øst veksler mellem sandområder og fastere partier. Bugten ligger i provinserne Western, Gulf og Central. Hovedstaden Port Moresby ligger i den østlige ende af Papuabugten.

Eksterne henvisninger 
 Kort over Papuabugten 

Papua Ny Guineas geografi
Bugter i Stillehavet
Rasmus Guldhammer

Rasmus Guldhammer Poulsen (født 9. marts 1989 i Vejle) er en dansk professionel landevejsrytter, som fra 2017 kører for det danske kontinentalhold .

2007 
I 2007 vandt Rasmus Guldhammer det danske junior mesterskab, både i linieløb og holdløb. Det blev til 10 sejre det år. Han vandt også sin 3. UCI sejr det år ved at vinde Vlaamse Ardennen.

2008 
Rasmus Guldhammer blev nr. 21 samlet i Post Danmark Rundt.

2009 
Rasmus Guldhammer vandt blandt andet den hvide trøje i Post Danmark Rundt, i Liege-Bastogne-Liege samt i DM for U 23.

2014 
I sidste halvdel af 2014 fik Rasmus Guldhammer en prøveperiode hos Tinkoff-Saxo. Rasmus Guldhammer skrev d. 25/09 2014 under på en kontrakt med det ny pro-continental hold fra Danmark Team Cult Energy Pro.

Eksterne henvisninger 

Mandlige cykelryttere fra Danmark
Personer fra Vejle
Landstingsvalget i Grønland 2009

Landstingsvalget i Grønland 2009 blev afholdt 2. juni, og valgte 31 repræsentanter for perioden 2009-2013. Siddende landsstyreformand Hans Enoksen offentliggjorde valgdatoen den 15. april 2009, med ønske om at et nyvalgt landsting skulle styre Grønland efter landets selvstyre blev udvidet 21. juni samme år. Reformen gav Grønland de samme myndigheder indenfor Det Danske Rigsfællesskab som Færøerne, altså myndighed over alle indre sagsområder bortset fra forsvar- og udenrigspolitik.

Valgdeltagelsen var spået til at være lav, men endte på 71,3 procent, dvs. minus 3,6 procent sammenlignet med 2005. Valget gav stor tilbagegang for alle partier undtagen Inuit Ataqatigiit (IA), som vandt en overlegen sejr med hele 43,7 procent af stemmerne. Valgskredet var spået sikkert på forhånd. Siumut, som havde vundet alle valg siden landstingsvalget i 1979, blev næststørste parti. 7. juni 2009 annoncerede IA at det ville etablere en koalisionsregering med Demokraatit og Kattusseqatigiit, med Kuupik Kleist (AI) som ny statsminister.

Resultat

Personlige stemmer (top 10) 
 Kuupik Kleist - 5.461 stemmer - Nuuk
 Aleqa Hammond - 1.488 stemmer - Nuuk
 Hans Enoksen - 1.413 stemmer - Kullorsuaq
 Maliina Abelsen - 1.410 stemmer - Nuuk
 Juliane Henningsen - 1.346 stemmer - Nuuk
 Jens Blidorf Frederiksen - 1.050 stemmer - Nuuk
 Niels Thomsen - 762 stemmer
 Anthon Frederiksen - 707 stemmer -  Ilulissat
 Finn Karlsen - 684 stemmer - Nuuk
 Palle Christiansen - 400 stemmer - Nuuk
Kilde: qinersineq.gl Valgresultater

Landstingets sammensætning 
Nedenfor er gengivet Landstingets sammensætning Landstingsvalget 2. juni 2009, sorteret i en sådan rækkefølge, så partiet med flest mandater er nævnt først.

Medlemmer af Landstinget

Landstingets formand 

Siden 1988 har Landstinget haft et formandskab, der svarer til Folketingets Præsidium, bestående af fire medlemmer af Landstinget samt landstingsformanden, der forestår møderne i Landstinget. Landstingsformanden, der for øjeblikket er Josef Motzfeldt fra partiet Inuit Ataqatigiit, har desuden ansvaret for administrationen af Grønlands parlamentariske deltagelse i Nordisk Råd, deltagelse i Vestnordisk Råd og forbindelsen til andre parlamenter, herunder det danske Folketing.

Referencer 

Politiske valg i 2009
Inatsisartutvalg
Nærmere, Gud, til dig

Nærmere, Gud, til dig er en salme, nr. 26 i Den Danske Salmebog. Den er skrevet i 1841 af englænderen Sarah Adams og oversat til dansk af Henry Ussing i 1881. Melodien er komponeret af Lowell Mason i 1856. Salmen bliver ofte benyttet til begravelser.

Melodi

Populærkultur 
Sangen er meget kendt fra filmen Titanic fra 1997, hvor den bliver spillet af skibsorkestret til sidst under katastrofen. Det er aldrig blevet bevist, da ingen af dem, der senere blev reddet, har hørt orkestret. Der er også uenighed om, hvorvidt det var den, der blev spillet, eller bryllupsvalsen Autumn; men i film om Titanic benyttes Nearer, my God, to thee oftest.

Elvis Presley indsang i 1972 den engelsksprogede version Nearer My God To Thee. Den blev i oktober 1994 udsendt på dobbelt-cd'en "Amazing Grace - His Greatest Sacred Performances".

Eksterne henvisninger 
 

Salmer i Den Danske Salmebog
Sange fra England
Elvis Presley-sange
Irena Kwiatkowska

Irena Kwiatkowska (17. september 1912 i Warszawa – 3. marts 2011 i Konstancin-Jeziorna) var en polsk skuespillerinde. Hun var kendt i Polen for sine mange kabaretroller og -monologer samt for optrædender i film og tv-shows, for det meste i comedygenren.

Hun var fra 1947 til 1994 gift med Bolesław Kielski.

Eksterne henvisninger 

 

Skuespillere fra Polen
The Class

The Class er en amerikansk sitcom der kørte på CBS fra 18. september 2006 til 5. marts 2007. Serien fulgte otte meget forskellige tidligere elever fra den fiktive Woodman Elementary School. Serien er skabt af David Crane og Jeffrey Klariks produktionsfirma CraneKlarik i samarbejde med Warner Bros. Television.

På trods af en tidlig interesse og udemærkede seertal, annoncerede CBS den 15. maj 2007 at The Class ikke ville blive givet en anden sæson.

Eksterne henvisninger 
 
Amerikanske tv-serier fra 2000'erne
Tv-programmer fra CBS
Sophus Hansen

Sofus Peter "Målmand" Hansen (16. november 1889 i København – 19. februar 1962 i København) var en dansk fodboldspiller.

Hansen spillede 160 kampe for Frem 1906-1921.

Hansen debuterede på landsholdet i oktober 1911 mod England. Det specielle ved denne kamp var, at Danmark brugte markspillen Svend Aage Castella i målet, da Sophus Hansen blev skadet fire minutter før pausen. 
Hansen blev udtaget til det danske fodboldlandshold, der vandt sølv ved olympiske lege i 1912 i Stockholm.
Den 5. juni 1919, da Danmark besejrede Sverige 3-0 i Idrætsparken, opnåede han som den første dansker at spille 25 landskampe. Han deltog ved OL 1920 i Antwerpen, hvor han mod Spanien spillede sin sidste af i alt 31 landskampe. Danmark var blandt favoritterne. Men de tabte 0-1 til Spanien i den første kamp og røg dermed ud med det samme. Sophus Hansen begik en fejl, da spanierne scorede, og derfor er kampen siden blev husket som ”da Sophus gled i Antwerpen” – selv om den blev spillet i Bruxelles.

I årene 1922-1934 var Hansen fodbolddommer og dømte omkring 20 internationale kampe. I 1930 dømte han Mitropa Cupens finale mellem Sparta Prag og Rapid Wien.

Sophus Hansen var storebror til landsholdspileren Hans Hansen (2 landskampe).

Hansen døde 19. februar 1962 på Bispebjerg Hospital. Boede på Østerbro i København ved sin død.

Bibliografi 
 Sophus Målmand, 1949

Eksterne henvisninger 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Personer fra København
Olympiske sølvmedaljevindere fra Danmark
Deltagere for Danmark ved sommer-OL 1912
Fodbolddommere fra Danmark
Stemmeprocent

Stemmeprocent eller valgdeltagelse viser hvor stor en andel af den stemmeberettigede befolkning, der stemmer til et valg.

I Danmark er stemmeprocenten vanligvis høj til Folketingsvalg, mens den er lavere til kommunalvalg og endnu lavere ved Europa-Parlamentsvalg.

Se også 

Politiske valg
Fontange

Fontange (fra fransk fontange, opkaldt efter hertuginden af Fontanges, Marie Angélique de Scorailles (1661–81), en af Ludvig 14.'s mange elskerinder) er kvindelig hovedpynt, bestående af en vifteformet, opstående kniplingsbesætning med båndsløjfer. Moden skal være opstået ved, at hertuginden på en ridetur sommeren 1680 fik sit hår uglet til og satte det op med et bånd. Kongen syntes så godt om resultatet, at han bad hende om at gå med håret opsat på den måde resten af dagen. Der findes flere versioner af historien: At de Scorailles tabte sin hat - at vinden skabet uorden i hendes frisure - og at en gren hang fast i hendes hår.

Fontange kom også på moden i Danmark, og kaldtes da "top" eller "sæt". I 1710 indførte Frederik 4. en skat på "disse toppe og sætter". Man skilte altså mellem dem, men hvad forskellen bestod i, er ikke mere klart. I Horsens blev der skattet for 8 fontanger, i Randers for 79 topper.

Efterhånden som fontangen strakte sig i højden, blev den sværere at bære med elegance. Ofte gled den ned til en af siderne. Hovedtøjet forårsagede så megen frustration, at det blev foreslået at få spæde pigers hoveder presset flade, så de nemmere fik hold på fontangen senere i livet. Intet tyder på, at idéen nogensinde blev ført ud i livet. I stedet forsvandt fontangen fra modebilledet tidligt i 1700-tallet.

Thomas Bartholin, der var overbevist om himmellegemernes indvirkning på og budskab til menneskene, rykkede ud, da der lige efter en komets tilsynekomst blev født en vanskabt dreng i Nyboder. Bartholin undersøgte den nyfødtes deformerede hoved og kunne fastslå, at det havde den samme form som de "fontanger, fruentimmerne prange med efter dagens mode". Det var den samme tanke om Guds signatur i skaberværket, der fik datidens læger til at mene, at valnødder - ud fra ligheden mellem en valnød og en hjerne - ville modvirke hovedpine.

Noter

Kilde 
 ODS på nettet

Hår
Hovedbeklædning
Kommode (siddemøbel)

En kommode er et siddemøbel: en natstol, et toilet – (især i tidligere tid anvendt) i form af en (arm)stol med en under sædet anbragt beholder, brugt som kloset natpotte, (især om natten eller i sygdomstilfælde).

Kilde 
 ODS på nettet

Toilet
Møbler
Britisk Nordborneo

Nordborneo var et britisk protektorat under det selvstændige North Borneo Chartered Company fra 1882-1946. Efter 2. verdenskrig blev det en kronkoloni under Storbritannien fra 1946-1963, og i denne periode kendt som Britisk Nordborneo. Det var lokaliseret på den nordøstlige hjørne af Borneo. Den er i dag staten Sabah i Østmalaysia.

Nordborneo
Etableret i 1882
Ophørt i 1963
Eriskirch

Eriskirch er en kommune ved Bodensøen med  indbyggere (). Den ligger cirka midt mellem Friedrichshafen og Langenargen og syv kilometer syd for Tettnang, og ligger i Bodenseekreis i den tyske delstat  Baden-Württemberg.

Geografi 
Kommunens område ligger ved udmundingen af floden Schussen og er præget af udstrakte skove og det største Naturreservat på den nordlige bred af Bodensøen, det 550 hektar store Eriskircher Ried.

Inddeling 
I kommunen ligger ud over  Eriskirch landsbyerne Eriskirch, Mariabrunn med bebyggelserne Moos, Gmünd, Schlatt, Röcken, Ziegelhaus, Knöbelhof, Wolfzennen, Langenacker, Hofstatt, Braitenrain og Dillmannshof, Schlatt samt Ober- og Unterbaumgarten (fra 1818).

Trafik 
Eriskirch ligger ved  Bundesstraße 31. Den er forbundet med jernbanenettet med Bodenseegürtelbahn (Radolfzell – Lindau). 

Der er fem kilometer til den internationale lufthavn i Friedrichshafen.

Langs søen går cykelruten Bodensee-Radweg og vandreruten Bodensee-Rundwanderwegs.

Eriskirch ligger ved turistruten Oberschwäbische Barockstraße.

Eksterne henvisninger 

 Eriskirch kommune 
 Eriskircher Ried bei naturschutzzentren-bw.de 

Bodensøen
Christian Morville

Christian Viggo Morville (3. december 1891 på Frederiksberg – 21 december 1942 på Amtssygehuset i Gentofte) var en dansk vekselerer og fodboldspiller, der spillede en landskamp for Danmark. 

Morville spillede hele sin danske karriere for KB 1910-1912 og 1917. Han spillede fire år i Sankt Petersborg i Rusland; 1913-1914 i "Sport" som han vandt Sankt Petersborgs mesterskabet med begge år. Han skiftede derefter til naboklubben "Neva", hvor han spillede 1915-1916.

Morville var med i den danske trup ved OL 1912 i Stockholm, men som ubenyttet reserve modtog han ingen medalje, da Danmark vandt sølvmedaljer. 
Efter OL, spillede han sin eneste landskamp 6. oktober 1912 i en venskabskamp i Idrætsparken mod Tyskland som Danmark vandt 3-1.

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Personer fra Frederiksberg
Deltagere for Danmark ved sommer-OL 1912
Frickingen

Frickingen er en kommune i Bodenseekreis i den tyske delstat Baden-Württemberg.

Geografi 
Kommunen ligger i Oberen Salemer Tal i Linzgau midt i landskbsparken Bodensee-Linzgau, omkring fire kilometer nord for Salem.

Distrikter 
Ud over Frickingen hører landsbyerne Altheim, Bruckfelden og Leustetten til kommunen.

Historie 

Frickingen nævnes første gang i 1094 i et skrift fra det schweiziske Kloster Allerheiligen i Schaffhausen.

Den nuværende kommune blev dannet 1. Januar 1973 ved en sammenlægning af de tidligere kommuner Altheim, Frickingen og Leustetten .

Eksterne henvisninger 

 Offizielle Internetpräsenz der Gemeinde
Unge Aktionærer

Unge Aktionærer er en ungdomsorganisation under Dansk Aktionærforening for unge mellem 15 og 30 år. 
Foreningens formål er at varetage unge danske investorers interesser og at uddanne unge i privatøkonomi og investering.

Unge Aktionærer er ledet af formand Jeppe Christoffersen, som i slutningen af 2012 overtog posten fra Daniel Gärtner.

De primære aktiviteter i foreningen udgøres af arrangementer med foredragsholdere, virksomheder og investeringseksperter. 
Foreningen søger at uddanne medlemmerne i privatøkonomi og investering, således at de bliver i stand til at lave aktieanalyser og råde over egen privatøkonomi.  Ligeledes er foreningen en platform for networking og deling af forretningsidéer og investeringscases. 

Unge Aktionærer har lokalforeninger i København, Aarhus og Odense, som står for lokale arrangementer og virksomhedsbesøg. 
Samlet har foreningen omkring 500 medlemmer, hvilket dog skal ses i forhold 1.400 medlemmer i forbindelse med foreningens opstart i halvfemserne.

Referencer 

Organisationer fra Danmark
Axel Thufason

Martin Axel Thufason (Tufvesson) (11. november 1889 i København – 25 december 1962 i Glostrup) var en dansk fodboldspiller.

Thufason begyndte som ungdomsspiller i B.93 og spillede 57 kampe og scorede 51 mål som innerwing for 1.holdet i perioden 1908-1913. Han afsluttede sin karriere med ØB 1914-1918. 

Thufason debuterade på landsholdet i en venskabskamp mod England 1911 på QPRs hjemmebane Park Royal i London.
Han blev udtaget til det danske hold, der vandt sølv ved olympiske lege i 1912 i Stockholm, hvor han spillede en kamp; finalen mod Storbritannien, hvor han erstattede Poul "Tist" Nielsen, der var blevet knæskadet i semifinalen mod Holland. Kampen blev også Thufasons sidste på landsholdet.

Thufasons forældre flyttede til Danmark fra Sverige med det efternavn Tufvesson, men ændrede dette til Thufason af praktiske årsager. Så det var lettere at udtale og stave. Men sandsynligvis blev det aldrig officielt i offentlige registre. 

Thufason døde 25. december 1962 på Amtssygehuset i Glostrup. Han boede på Nørrebro i København ved sin død.

Eksterne henvisninger 
 B93s spillerprofiler
 

Fodboldspillere fra Danmark
Fodboldlandsholdsspillere fra Danmark
Fodboldspillere fra B.93
Fodboldspillere fra Østerbros Boldklub
Olympiske sølvmedaljevindere fra Danmark
Personer fra København
Deltagere for Danmark ved sommer-OL 1912
A Thousand Acres

A Thousand Acres er en amerikansk familiedramafilm fra 1997 instrueret af Jocelyn Moorhouse med Jessica Lange, Michelle Pfeiffer og Jennifer Jason Leigh i rollerne som tre søstre i nyfortolkning af William Shakespeares Kong Lear.

Handling 

Larry Cook (Jason Robards) har bygget en anselig farm på 1000 acres op i det flade og frugtbare Iowa, men han er ved at være gammel, og for at føre farmen videre tilbyder han at overdrage ligeligt til sine tre døtre, den forsonlige Ginny (Jessica Lange), den uforsonlige Rose (Michelle Pfeiffer) og mere neutrale Caroline (Jennifer Jason Leigh). De to første bor med deres familier umiddelbart ved faderens farm og accepterer tilbuddet, mens Caroline, der er flyttet fra egnen og blevet advokat, umiddelbart udtrykker usikkerhed. Dette tager faderen hende ilde op og giver derpå farmen til de to ældste døtre, mens han selv bliver boende i hovedbygningen. 

Der vendes snart op og ned på relationerne, blandt andet fordi faderen fortryder sin generøsitet. Også naboens hjemvendte søn Jess (Colin Firth) skaber gnidninger hos Ginny og Rose, og da Rose over for sin storesøster afslører minder fra deres barndom, som Ginny havde fortrængt, giver det yderligere omvæltninger. Faderen finder sammen med Caroline igen, og hans fortrydelse resulterer i et sagsanlæg mod de to ældste døtre, som han dog ender med at tabe, da han i retten taler i vildelse og tydeligvis har mistet sin virkelighedssans. 

Undervejs tager Ginny sit liv op til revision og forlader manden Ty (David Carradine), mens Roses forhold til Jess koster hendes mand Peter (Kevin Anderson) livet, fordi han drukner sit nederlag med alkohol og kører galt i fuldskab. Ginny og Rose har ikke kontakt i en længere periode, men da Rose ligger for døden på grund af cancer, vender Ginny tilbage og lover at tage sig af Roses to døtre. Hun ønsker dog ikke også at overtage farmen, der efterhånden er symbol på alle hendes problemer i fortiden.

Medvirkende 
 Jessica Lange – Ginny Cook Smith
 Michelle Pfeiffer – Rose Cook Lewis
 Jennifer Jason Leigh – Caroline Cook
 Jason Robards – Larry Cook
 David Carradine – Ty Smith
 Kevin Anderson – Peter Lewis
 Colin Firth – Jess Clark
 Pat Hingle – Harold Clark (Jess' far)

Baggrund og produktion 
Filmens manuskript bygger på romanen af samme navn af Jane Smiley, der igen har Kong Lear af William Shakespeare som udgangspunkt. I denne er Lear den aldrende patriark, der har tre døtre, og i filmen har de tre døtre navne, der har samme forbogstaver som Lears døtre: Ginny – Goneril, Rose – Regan samt Caroline – Cordelia.

Skønt ikke krediteret er den ene af hovedrolleindehaverne, Michelle Pfeiffer, medproducer på filmen.

Eksterne Henvisninger 

Dramafilm fra USA
Amerikanske film fra 1997
Engelsksprogede film
Leo Dannin

Leo Dannin (26. marts 1898 i København – 15. september 1971 på Frederiksberg) var en dansk fodboldspiller og landsretssagfører.

Dannin var søn af cigaretfabrikant H. Dannin (død 1919) og hustru Ida f. Friedmann.

I sin klubkarriere spillede Dannin angriber i KB i perioden 1917-1925. Han vandt det danske mesterskab med 1922 og 1925. 
Dannin debuterade i en venskabskamp mod Holland 1920 i Amsterdam som Danmark tabte 0-2. Samme år deltog han ved OL i Antwerpen. Han nåede ni landskampe og den sin sidste landskamp 1922 var som debuten en venskabskamp mod Holland i Amsterdam som Danmark tabte 0-2.

Dannin blev student fra Skt. Jørgens Gymnasium. Parallet med sin fodboldskarriere læste han på Københavns Universitet og blev cand.jur. 1923. Efter fodboldskarrieren blev han landsretssagfører 1927.

Dannin, som var jøde, var i 1943 tvunget til at flygte til Sverige, han blev leder af et dansk idrætskontor der blandt andet arrangerede to fodboldturneer gennem Sverige i sommeren 1944.

Han havde efter fodboldskarrieren en række poster som idrætsleder: 
 Medlem af bestyrelsen for KB fra 1928, kasserer fra 1929, æresmedlem 1951.
 Medlem af KB Hallens forretningsudvalg fra 1938. 
 Formand af bestyrelsen for Dansk Boldspil Union fra 1936, kasserer fra 1950. 
 Leder af idrætskontoret under det danske gesandtskabs flygtningekontor i Stockholm 1943-1945. 
 Medlem af Dansk Idræts-Forbunds propagandaudvalg (formand fra 1954) og af bane- og anlægsudvalget fra 1953. 
 Formand for DBUs hjælpefond fra 1953.

Han modtog Dansk Idræts Forbunds ærestegn 1953 og Dansk Boldspil-Unions guldemblem 1956.

Ingeborg og Leo Dannins Legat for Videnskabelig Forskning blev stiftet i 1978 med baggrund i en kapital, som Leo Dannin opbyggede gennem sit arbejde som landsretssagfører med virke specielt inden for ejendomssektoren. I en årrække samarbejede han med arkitekten Ole Hagen, og de profiterede begge stort på efterkrigstidens byggeboom. Legatet deles ud hvert år i to portioner til støtte for forskning inden for lægevidenskab, tandlægevidenskab og naturvidenskab og teknik. Legatet er på 250.000 kr.

Kilder 
 Kraks Blå Bog 1957

Eksterne henvisninger 
 

Fodboldlandsholdsspillere fra Danmark
Fodboldspillere fra Kjøbenhavns Boldklub
Advokater fra Danmark
Fodboldledere fra Danmark
Legatstiftere fra Danmark
Filantroper fra Danmark
Danskere i 1900-tallet
Personer i Kraks Blå Bog (afdøde)
Jøder fra Danmark
Personer fra København
Christian Grøthan

Christian Vilhelm Balduin Grøthan (19. november 1890 på Frederiksberg i København – 6. april 1951 i Gentofte) var en dansk fodboldspiller.

I sin klubkarriere spillede Grøthan først i Charlottenlund Boldklub senere i B.93s forsvar hvor han vandt det danske mesterskab 1916.
 
Grøthan debuterade i en venskabskamp mod Sverige 1916 i Stockholm som Danmark vandt 2-0. Han deltog han ved OL i Antwerpen. Det blev til 31 landskampe og den sin sidste landskamp 1923 var som debuten en venskabskamp mod Sverige i Stockholm som Danmark vandt 3-1. Det blev til tre landskampsmål; mod Sverige 1917 og mod Norge 1918 og 1922. Han blev den 5. 25-landskamps jubilar 1922 mod Tjekkoslovakiet

Eksterne henvisninger 

Fodboldlandsholdsspillere fra Danmark
Fodboldspillere fra B.93
Personer fra Frederiksberg
Olympiske fodboldspillere fra Danmark
Deltagere for Danmark ved sommer-OL 1920